Ûkrayna
Ûkrayna (bi ûkraynî: Україна, Ukraina [ukrɑˈjinɑ]) welatekî li Ewropaya Rojhilat e. Yek ji dewletên berê yê Yekîtiya Komarên Sovyet ên Sosyalîst e. Paytexta wê Kyîv e. Ew piştî Rûsyayê, ya ku li rojhilat û bakur rojhilata welêt disekine, duyemîn welatê herî mezin ê Ewropayê ye. Erdzemîna welêt bi qasî 600.000 kîlometre çargoşe digire. Beriya Şerê Rûsyayê li ser Ûkraynayê yê domdar, ew bi gehleya xwe derdora 41 milyon mirovan ew welatê heştem ê herî biqelebalix ê Ewropayê bû. Welat li bakur bi Belarûsê ve, li rojava Polonya, Slovakya û li başûr rojava bi Mecaristan, Romanya û Moldova ve re sînordar e. Li başûr û başûr rojhilat bi Deryaya Reş û Deryaya Azov re xetek peravê heye. Kyîv paytexta netewe û bajarê herî mezin e. Zimanê fermî û neteweyî yê welêt ûkraynî ye, lê piraniya mirovan bi rûsî jî dizanin.